
3. uGDYMO PLANO LENTELĖ VIDURINIAM UGDYMUI (TAutinių mažumų kalba)

I. Bendrosios nuostatos

         1. Vilniaus Santariškių konsultacinio mokymo-centro (toliau – Centras) 2017–2019 m. m. ugdymo planas sudarytas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu  Lietuvos Respublikos Švietimo ir mokslo ministro 2012 m. rugsėjo 26 d. įsakymu Nr. V-1405, ir 2016–2017 mokslo metų pradinio ugdymo programos bendruoju ugdymo planu, patvirtintu Lietuvos Respublikos  švietimo ir mokslo ministro  2015 m. gegužės 06 d. įsakymu Nr.V-459, 2016–2017 mokslo metų pagrindinio ir vidurinio ugdymo programos bendraisiais ugdymo planais, patvirtintais Lietuvos Respublikos  švietimo ir mokslo ministro  2015 m. gegužės 06 d. įsakymu Nr.V-457,  2015 m. birželio 16 d. įsakymu Nr. V-614 ir 2015 m. birželio 17 d. įsakymu Nr. V-634, Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674 redakcija, 2017 m. birželio 02 d.  Nr. V-446, Lietuvos Respublikos švietimo ir mokslo ministro įsakymu „Dėl 2017–2018 ir 2018–2019 mokslo metų pradinio ugdymo programos bendrojo ugdymo plano patvirtinimo“, 2017 m. birželio 02 d. įsakymu Nr. V-442, Lietuvos Respublikos švietimo ir mokslo ministro „ Dėl 2017–2018 ir 2018–2019 mokslo metų pagrindinio ir vidurinio ugdymo programų bendrųjų ugdymo planų patvirtinimo“. 
         2. Centro 2017–2019 m. m. pradinio, pagrindinio ir vidurinio ugdymo programų ugdymo planas reglamentuoja pradinio, pagrindinio ir vidurinio ugdymo programų įgyvendinimą.

         3. Ugdymo plano tikslas:

         3.1. tikslingai planuoti ir organizuoti gydymo įstaigoje besigydančių vaikų ugdymą;

         3.2. sudaryti galimybes kiekvienam gydymo įstaigoje besimokančiam vaikui įgyti žinių, gebėjimų ir nuostatų, kas garantuotų kokybišką tęstinį lavinimąsi bei būtinas bendrąsias ir dalykines kompetencijas.

         4. Ugdymo plano uždaviniai:

         4.1. numatyti Centrui svarbias ugdymo proceso įgyvendinimo gaires ir principus, ugdymo organizavimo sąlygas, svarbiausius mokinių pasiekimų ir pažangos vertinimo būdus ir kitus centrui aktualius Bendrųjų programų įgyvendinimo aspektus;

         4.2. nustatyti pamokų skaičių, skirtą dalykų programoms įgyvendinti, mokantis pagal priešmokyklinio, pradinio, pagrindinio ir vidurinio ugdymo  programas.

         5. Centro ugdymo plane vartojamos sąvokos ir terminai atitinka 2017–2019 m. m. Bendruosiuose ugdymo planuose, LR Švietimo įstatyme ir kituose švietimą reglamentuojančiuose teisės aktuose vartojamas sąvokas.

         6. Centro taryba tvirtina Centro strateginį planą, Centro metinę veiklos programą, Centro nuostatus, Centro ugdymo planą, Centro vidaus darbo  tvarkos taisykles, teikiamus Centro direktoriaus. Centras, iškilus  ugdymo proceso metu nenumatytiems atvejams, gali koreguoti Centro ugdymo plano įgyvendinimą pagal turimas mokymo lėšas.

         7. Centro mokytojų taryba analizuoja Vyriausybės priimtų ilgalaikių švietimo strategijų įgyvendinimą, ugdymo turinio atnaujinimą, Švietimo įstatymo vykdymą ir pritaria Centro veiklos planui bei realizuoja ugdymo programas.

         8. Centro direktorius tvirtina: Centro veiklos programą, Centro strateginį planą, Centro nuostatus, Centro ugdymo planą, Centro vidaus darbo tvarką, Centro sąmatos vykdymo ataskaitą, analizuoja ugdymo procesą ir veiklos kryptis.

         9. Centro direktoriaus pavaduotojai analizuoja ir derina pedagogines bei metodines Centro veiklos metinę programą,  Centro strateginį planą, projektus, Centro ugdymo programas ir dalyvauja jų vykdyme. Sprendžia mokytojų kvalifikacijos kėlimo klausimus, konsultuoja mokytojus, o tėvams teikia pedagoginį švietimą.

II. Ugdymo proceso organizavimo tvarka

         10. Mokymas pradedamas organizuoti gavus vaiką gydančio mediko raštišką leidimą.

         11. Atskira klasė komplektuojama susidarius penkių ar didesnei mokinių grupei. Esant 1-4 mokiniams, komplektuojama jungtinė klasė.

         12. Mokiniai, kuriems taikomas lovos režimas, taip pat pagal gydytojų rekomendaciją, mokomi pavienio mokymo proceso organizavimo būdu.
         13. Centras, atsižvelgdamas į mokinio reikmes, švietimo pagalbos specialistų bei Vaiko gerovės komisijos rekomendacijas, teikia visavertę ugdymo pagalbą, padedančią mokytis, įveikti ugdymosi spragas, teisės aktų numatyta tvarka.
         14. Centras dirba penkias dienas per savaitę. 

         15. Pamokos trukmė ligoninėje besigydantiems mokiniams: priešmokyklinio ugdymo klasėje - 35 min., 1 klasėje – 35 min., 2-10 klasėse – 40 min., 11-12 klasėse - 40 min. Mokiniams turintiems specialiųjų ugdymosi poreikių, pamoka gali būti 5-mis minutėmis sutrumpinta, šį laiką skiriant mokinio ugdomajai veiklai keisti.

         16. Mokymas organizuojamas pagal tvarkaraštį, sudarytą atsižvelgiant į vaiko gydymo ir procedūrų režimą. Tvarkaraštį, suderinęs su gydymo įstaigos skyriaus, kuriame gydomas vaikas, vedėju, tvirtina Centro direktorius.

         17. Ugdymo organizavimas 2017–2018  mokslo metais.

         17.1. Ugdymo procesas pradedamas rugsėjo 1 d. ir baigiamas atitinkamai:

	Klasė
	Ugdymo proceso pradžia
	Ugdymo proceso pabaiga

	Priešmokyklinė
	09-01
	06-08

	1-4
	09-01
	06-08

	5
	09-01
	06-08

	6-8
	09-01
	06-15

	9/I
	09-01
	06-15

	10/II
	09-01
	06-15


	11/III
	09-01
	06-15

	12/IV
	09-01
	05-25


     17.2. Mokslo metai skirstomi pusmečiais. Nustatoma tokia pusmečių trukmė 2017–2018 m. m.:

Pirmas pusmetis: (priešmokyklinė,1-4; 5-8; 9/I, 10/II, 11/III) rugsėjo 1 d. – sausio 19 d., 12/IV kl. 1-asis 09‑01–01‑19; antras pusmetis: priešmokyklinė, 1-4; 5 sausio 22- birželio 08 d., 6-8; 9/I, 10/II, 11/III) sausio 22 d. – birželio 15 d., 12/IV kl. 01-22–05-25.

Numatoma pusmečių trukmė 2018–2019 m. m.:

Pirmas pusmetis: (priešmokyklinė,1-4; 5-8; 9/I, 10/II, 11/III) rugsėjo 1 d. – sausio 25 d., 12/IV kl. 1-asis 09‑01–01‑25; antras pusmetis: priešmokyklinė, 1-4; 5 sausio 28- birželio 07; 9/I, 10/II, 11/III) sausio 28 d. – birželio 21 d., 12/IV kl. 01-28–05-24.
         17.3. Mokinių atostogos numatomos:




2017–2018 m.m.


2018–2019 m.m.

	Atostogos
	Prasideda
	Baigiasi
	Prasideda
	Baigiasi

	Rudens
	2017-10-30
	2017-11-03
	2018-10-29
	2017-11-02

	Žiemos (Kalėdų) priešmokyklinių; 1-4, 5 klasių mokiniams
	2017-12-27
	2018-01-05
	2018-12-27
	2019-01-04

	Žiemos  (Kalėdų)

6-12 klasių mokiniams
	2017-12-27
	2018-01-03
	2018-12-27
	2019-01-02

	Pavasario (Velykų) priešmokyklinių; 1-4, 5 klasių mokiniams
	2018-04-03


	2018-04-06
	2019-04-23
	2019-04-26

	Pavasario (Velykų)
	2018-04-03
	2018-04-06
	2019-04-23
	2019-04-26

	Vasaros , priešmokyklinių; 1-4, 5 klasių mokiniams
	2018-06-11
	2018-08-31
	2019-06-10
	2019-08-31

	Vasaros 6-11 klasių mokiniams
	2018-06-18
	2018-08-31
	2019-06-25
	2019-08-31


         17.4. Kiekvienais metais birželio mėn. 2 savaites Centre vykdoma veikla skiriama kultūrinei, meninei, pažintinei, kūrybinei, socialinei, prevencinei veiklai: vykdomi socializacijos, pilietinio ir tautinio ugdymo, vasaros ir poilsio bei kiti projektai, bendraujant su šalies muziejais, teatrais, bibliotekomis ir kitomis įstaigomis.

III. ugdymo turinio planavimas

         18. Centro ugdymo turinys formuojamas ir įgyvendinamas vadovaujantis Priešmokyklinio, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-243 ir vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario  21 d. įsakymu Nr. V-269, Bendraisiais ugdymo planais, Mokymosi pagal formaliojo švietimo programas formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049, 2016–2017 mokslo metų pradinio ugdymo programos bendruoju ugdymo planu, patvirtintu Lietuvos Respublikos  švietimo ir mokslo ministro  2015 m. gegužės 06 d. įsakymu Nr.V-459, 2016–2017 mokslo metų pagrindinio ir vcidurinio ugdymo programos bendraisiais ugdymo planais, patvirtintuais Lietuvos Respublikos  švietimo ir mokslo ministro  2015 m. gegužės 06 d. įsakymu Nr.V-457, Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674 redakcija, 2017 m. birželio 02 d.  Nr. V-446, Lietuvos Respublikos švietimo ir mokslo ministro įsakymu „Dėl 2017–2018 ir 2018–2019 mokslo metų pradinio ugdymo programos bendrojo ugdymo plano patvirtinimo“, 2017 m. birželio 02 d. įsakymu Nr. V-442, Lietuvos Respublikos švietimo ir mokslo ministro „ Dėl 2017–2018 ir 2018–2019 mokslo metų pagrindinio ir vidurinio ugdymo programų bendrųjų ugdymo planų patvirtinimo“ ir atsižvelgiant į mokyklai skirtas mokymo lėšas.

         18.1. ugdymo turinys planuojamas: 2017–2019 m. m. ugdymo planu 17.1. punkte nurodytam mokymosi laikotarpiui remiantis Bendruosiuose  ugdymo planuose nurodytu dalyko programai skiriamu valandų (pamokų) skaičiumi;

         18.2. ugdymo turinys planuojamas mokslo metams. Mokytojų parengtus ilgalaikius dalyko planus, pritarus atitinkamoms metodinėms grupėms, tvirtina Centro direktorius;

         18.3. mokytojų sudarytuose ilgalaikiuose planuose numatyti siektini mokinių rezultatai (žinios, supratimas, gebėjimai) ir ugdomos kompetencijos.

         19. Centre mokoma trimis kalbomis (lietuvių, lenkų, rusų), atsižvelgiant į tai, kokia kalba mokinys mokomas jo pagrindinėje mokykloje.

         20. Lietuvių kalba priešmokyklinio ir pradinio ugdymo programoje mokoma integruotai. Bendrosios programos pasaulio pažinimo temos, susijusios su Lietuvos istorija, geografija, kultūra, dėstomos lietuvių kalba, kitos pasaulio pažinimo temos – tautinės mažumos kalba. Tėvų (globėjų) pageidavimu kitų (pasirinktų) Bendrosios programos dalykų mokoma lietuvių kalba.
         21. Integruotai mokoma Lietuvos istorijos ir pilietiškumo pagrindų, geografijos ir etikos, dalį pasiekimų įgyjant dalyvaujant įvairiose socialinėse akcijose.

         22. Žmogaus sauga (civilinė ir priešgaisrinė sauga) 9 klasių ugdymo programose integruojama į fizikos ir chemijos dalykų pamokas.

         23. Mokiniams, turintiems specialiųjų ugdymosi poreikių, atsižvelgiant į mokinio gebėjimus ir galias, medikų rekomendacijas, vaiko gerovės komisijos narių teikimus, ugdymo planas gali būti koreguojamas, vietoje neįtrauktų dalykų didinant pamokų skaičių, skirto kitų dalykų mokymui. 

         24. Prevencinė programa (alkoholio, tabako ir kitų psichiką veikiančių medžiagų vartojimo prevencija) integruojami į ugdymo turinį ir popamokinę veiklą.

         25. Sveikatos ugdymas. Centras organizuodamas sveikatos ugdymą, vadovaujasi „Sveikatos ir lytiškumo ugdymo bei rengimo šeimai bendrąja programa“, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 (Žin., 2012, Nr.105-5347). Ugdymas integruojama į gamtos ir žmogaus, biologijos pamokas.

         26. Ugdymas karjerai. Centras organizuodamas mokinių motyvaciją prasmingai gyvenimo veiklai, vadovaujasi profesinio orientavimo vykdymo tvarkos aprašu, patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. liepos 04 d. įsakymu Nr. V-1090/A1-314 (Žin., 2012, Nr.82-4284).

IV. mokinių pažangos ir pasiekimų vertinimas

         27. Vertinant mokinių pažangą ir pasiekimus ugdymo procese vadovaujamasi Bendrosiomis programomis ir Mokinių pažangos ir pasiekimų vertinimo samprata, patvirtinta Lietuvos Respulikos Švietimo ir mokslo ministro 2013 m. gegužės 27 d. įsakymu Nr. V-460 ir Lietuvos Respulikos Švietimo ir mokslo ministro 2013 m. gegužės 27 d. įsakymu Nr. V-459  ir Mokymo centro Vidaus darbo tvarka.

         28. Mokiniams, besimokantiems pagal priešmokyklinio ir pradinio ugdymo programą, pažanga ir pasiekimai pažymiais nevertinami. Pažangai ir pasiekimams vertinti taikomas formuojamasis (žodžiu ar raštu) ir diagnostinis (baigus mokymą(si) ligoninės mokykloje, o pasiekimai fiksuojami mokinių pasiekimų pažymėjimuose) vertinimas.

         29. Pagal pagrindinio ugdymo programą besimokančių mokinių pasiekimams vertinti taikoma 10 balų vertinimo sistema.

         30. Taikomas mokytis padedantis formuojamasis  įsivertinimas – mokiniai mokomi vertinti save ir kitus.

         31. Formuojamasis vertinimas atliekamas nuolat ugdymo proceso metu, teikiant mokiniui informciją apie jo mokymosi eigą, esamus pasiekimus ar nesėkmes.

         32. Diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo etapo pradžioje ir pabaigoje, siekiant diagnozuoti esamą padėtį, nustatyti mokinio pasiekimus ir padarytą pažangą, numatyti tolesnes mokymosi galimybes.

         33. Informacija apie mokymosi rezultatus mokiniams ir jų tėvams (globėjams) teikiama trumpais komentarais.

         34. Dorinio ugdymo pasiekimai pradinėms klasėms įrašomi atitinkamoje dienyno skiltyje, nurodoma padaryta arba nepadaryta pažanga: „p.p“ abra „n.p.“. Taip pat vertinami ir specialiųjų ugdymosi poreikių turintys mokiniai.

         35. Ekonomikos ir pilietiškumo pagrindų dalykų mokymosi pasiekimai vertinami atsižvelgiant į mokinių mokykloje nustatytą vertinimo būdą (10 balų vertinimo sistema arba vertinti įrašu „įskaityta“ arba „neįskaityta“).

         36. Pažymiai rašomi Savarankiško mokymosi, mokymo namuose ir gydymo įstaigoje dienynuose ir išduodamuose pažymėjimuose.

         37. Centro mokytojai neveda pusmetinių pažymių ir nekelia mokinių į aukštesnę klasę. Išvykstančiam iš gydymo įstaigos mokiniui išduodama Centro direktoriaus patvirtinta pažyma apie mokymosi rezultatus.

V. mokinių mokymosi krūvio reguliavimas

         38. Priešmokyklinė klasė – 5–7 pamokos, 1–5 klasių mokiniams per savaitę skiriamas 13 pamokų, 6 klasių – 14 pamokų, 7 klasių – 14 pamokų, 8 klasių – 15 pamokų, 9 klasių – 15 pamokų, 10 klasių – 15 pamokų, I–II gimnazijos klasių – 15 pamokų,  III ir IV gimnazijos klasių – po 14 pamokų per savaitę krūvis.

         39. Neformaliojo ugdymo veikloms organizuoti kiekvienai klasei skiriama po 2 neformaliojo ugdymo pamokas.

         40. Per dieną priešmokyklinėje klasėje nevyksta daugiau kaip 2 pamokos per dieną, 1–5 klasių mokiniams  nevyksta daugiau kaip 4 pamokos, 5–10 klasių mokiniams – 5 pamokos, 11–12 klasių mokiniams – 5 pamokos.

         41. Ugdymo plano lentelėje nurodytas dalyko savaitinis pamokų skaičius gali būti koreguojamas, atsižvelgiant į mokinių poreikius, sveikatos būklę neviršijant maksimalaus pamokų skaičiaus. Koreguojant mokinio ugdymo planą bendradarbiauja Centro vadovai, medikai, mokiniai, mokytojai ir mokinių tėvai.

         42. Mokinių namų darbų apimtis ir kontrolinių darbų atlikimo tvarkaraštį sudaro skyriaus kuratorius.

         43. Mokiniams per dieną neskiriama daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę.

VI. neformaliojo vaikų švietimo organizavimas centre

        44. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą LR Švietimo ir mokslo ministro 2005 m. gruodžio 30 d. įsakymu Nr. ĮSAK-2695.

         45. Neformalusis vaikų švietimas įgyvendinamas per:

         45.1. neformaliojo švietimo programas – projektus: tarptautinius – Švietimo mainų ir paramos fondo (Erasmus+). Pilietinio ir tautinio ugdymo, sveikatos stiprinimo, meninę ir socialines veiklas;

         45.2. pažintinę veiklą organizuojamą pagal Mokinių pažintinei veiklai skirtų lėšų naudojimo metodines rekomendacijas, patvirtintas LR Švietimo ir mokslo ministro 2007 m. spalio 2 d. įsakymu Nr. ĮSAK-1934.

VII. PRIEŠMOKYKLINIO IR pradinio ugdymo programos ir atskirų dalykų ugdymo organizavimas

         46. Dorinio ugdymo organizavimas:

         46.1. vykdomas priešmokyklinėje, 1–4 klasėse pagal mokinio (tėvų ar globėjų) pasirinktą vieną iš dorinio ugdymo dalykų – etika arba tradicinės religinės bendrijos ar bendruomenės tikyba;

         46.2. nesusidarius 2 mokinių grupei, sudaroma grupė iš gretimų klasių.

         47. Užsienio kalbos mokymo organizavimas:

         47.1. vykdomas 2–4 klasėse pagal mokinio tėvų (globėjų) pasirinktą vieną iš užsienio (anglų  ar vokiečių) kalbų;

         47.2. nesusidarius 2 mokinių grupei, sudaroma grupė iš gretutinių klasių mokinių, jei yra ta pačia užsienio kalba besimokančių mokinių;

         47.3. užsienio kalbos pradinėse klasėse moko užsienio kalbos specialistai, turintys mokytojo kvalifikaciją ir išklausę darbo su pradinių klasių mokiniais didaktikos kursą.  

         48. Lietuvių kalbos (valstybinės) ir tautinių mažumų gimtųjų kalbų ugdymo organizavimas:

         48.1. Lietuvių (gimtajai, valstybinei), lenkų ir rusų (gimtajai) kalboms skiriamas nustatytas pamokų skaičius per savaitę (žr. Ugdymo plano lentelė);

         48.2. mokyti lietuvių kalbos (valstybinės) priešmokyklinės, pradinėse klasėse, kuriose ugdoma tautinės mažumos kalba, gali lietuvių kalbos mokytojo kvalifikaciją turintis mokytojas arba pradinių klasių mokytojas, baigęs pradinių klasių mokytojų rengimo programą lietuvių kalba.

         49. Žmogaus sauga (civilinė, priešgaisrinė sauga ir saugaus eismo mokymas) priešmokyklinio, pradinio ugdymo programoje integruojamas į pasaulio pažinimą.

VIII. pagrindinio ugdymo programos vykdymas

         50. Pagrindinio ugdymo programos bendrosios nuostatos:

         50.1. Centras, vykdydamas pagrindinio ugdymo programą, vadovaujasi 2013–2015 metų pagrindinio ir vidurinio ugdymo programų bendraisiais ugdymo planais, patvirtintais LR Švietimo ir mokslo ministro 2013 m. gegužės 27 d. įsakymu Nr. V-459  ir 2013–2015 metų pradinio ugdymo programos bendruoju ugdymo planu, patvirtintu LR Švietimo ir mokslo ministro stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos Švietimo ir mokslo ministro 2012 m. rugsėjo 26 d. Įsakymu Nr. V-1405 2016–2017 mokslo metų pradinio ugdymo programos benruoju ugdymo planu, patvirtintu Lietuvos Respublikos  švietimo ir mokslo ministro  2015 m. gegužės 06 d. įsakymu Nr.V-459, 2016–2017 mokslo metų pagrindinio ir vidurinio ugdymo programos bendraisiais ugdymo planais, patvirtintais Lietuvos Respublikos  švietimo ir mokslo ministro  2015 m. gegužės 06 d. įsakymu Nr.V-457, 2017 m. birželio 02 d. įsakymu Nr. V-442, Lietuvos Respublikos švietimo ir mokslo ministro „ Dėl 2017–2018 ir 2018–2019 mokslo metų pagrindinio ir vidurinio ugdymo programų bendrųjų ugdymo planų patvirtinimo“. 
         50.2 Mokykla stebi ir analizuoja jungtinėse klasėse mokinių daromą pažangą ir, nepasiteisinus numatytam pamokų organizavimo ar klasių jungimo būdui, jį motyvuotai keičia.
         51. Ugdymo sričių dalykų mokymo organizavimas:

         51.1. Centro mokytojai ugdymo procese per atskirų dalykų pamokas ir kitą ugdomąją veiklą naudoja metodus, kurie:

         51.1.1. skatina mokinių motyvaciją ir mokymosi tikslų supratimą;

         51.1.2. orientuoti į procesą, kuris ugdo bendrąsias kompetencijas;

         51.1.3. yra aktualūs ir priimtini mokiniui ir įtraukia jį į mokymosi procesą;

         51.1.4. padeda suvokti mokymosi kokybę ir išmoko rasti būdus jos siekti;

         51.1.5. plėtoja įgytas mokymosi strategijas, įgūdžius ir jų panaudojimą gyvenimiškose situacijose;

         51.1.6. formuoja mokinio pilietinę ir tautinę tapatybę, ugdo bendrakultūrinę kompetenciją, toleranciją kitiems ir kitokiems ir parengia įsilieti į Lietuvos visuomenės gyvenimą;

         51.1.7. ugdo gebėjimus dirbti įvairiose mokinių grupėse.

         52.2. Kalbų ugdymo organizavimas:

         52.2.1. mokiniams, priklausantiems lenkų ir rusų tautinėms mažumoms ir besimokantiems Centre,  ugdymas organizuojamas pagal ugdymo plano lentelę, skirtą pagrindinio ugdymo programai tautinės mažumos kalba įgyvendinti (žr. Ugdymo plano lentelės);

         52.2.2. antrosios užsienio kalbos mokoma nuo 6 klasės, išskyrus tuos atvejus, kai mokinys antrosios užsienio kalbos savo mokykloje pradėjo mokytis nuo 5 klasės.

         52.3. Socialinio ugdymo organizavimas: 

         52.3.1. pilietiškumo pagrindų pamokos organizuojamos tiek 9, tiek 10 klasėse, atsižvelgiant į savoje mokykloje sudarytą ugdymo planą, bei ligoninės mokyklos bendruomenės tradicijas, vykdomus projektus bei kultūrines ir socializacijos programas.

         52.3.2. ekonomikos pamokos organizuojamos 9 klasėje, išskyrus atvejus, kai mokinys ekonomikos dalyką savoje mokykloje mokosi 10 klasėje.

IX. VIDURINIO UGDYMO programos vykdymas
53. Mokinių, kurie gydomi VŠĮ Vilniaus Universiteto ligoninės Santaros klinikų filialo vaikų ligoninėje, vidurinis ugdymas organizuojamas, vadovaujantis Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr.V-269 „Dėl vidurinio ugdymo bendrųjų programų patvirtinimo“ (toliau  ( Vidurinio ugdymo bendrosios programos), ir Vidurinio ugdymo programos aprašu, patvirtintu Lietuvos Respublikos švietimo ir mokslo ministro 2006 m. birželio 30 d. įsakymu Nr. ISAK-1387 ((Dėl Vidurinio ugdymo programos aprašo patvirtinimo“, 2017 m. birželio 02 d. įsakymu Nr. V-442, Lietuvos Respublikos švietimo ir mokslo ministro „ Dėl 2017–2018 ir 2018–2019 mokslo metų pagrindinio ir vidurinio ugdymo programų bendrųjų ugdymo planų patvirtinimo“. 
54. Mokinių pagrindinio ugdymo programos įgyvendinimas ligoninės mokyklose vykdomas pagal  2017–2019 mokslo metų pagrindinio ir vidurinio ugdymo programų bendrųjų ugdymo planų 144.3 punktą "„pagrindinio ugdymo programos įgyvendinimas  ligoninės ir sanatorijos mokyklose  (3 priedas) “. 

54.1. Vilniaus Santariškių konsultacinis mokymo centras mokymui organizuoti rengia mokyklos vidurinio ugdymo planą vadovaudamasis bendrųjų ugdymo planų 124, 144.3 punktu  („dėl vidurinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamų pamokų skaičius per savaitę ir per dvejus metus“).
54.2. Kiekvienam mokiniui, įvertinus jo fizines ir psichines galias, procedūrų laiką ir pobūdį, gydymo režimą, sudaromas individualus ugdymo planas.

54.3. Atsparios tuberkuliozės ir Širdies chirurgijos skyriuose vidurinio ugdymo programai, pagal kurią mokoma kasdieniu mokymo proceso organizavimo būdu, įgyvendinti skiriamas bendrųjų ugdymo planų 124, 143 punktuose numatytas minimalus privalomų pamokų skaičius mokiniui per savaitę.
54.4. Centre nesusidarius mokinių klasei mokoma pavienio mokymosi forma, suderinus su gydančiu gydytoju.

54.5. Mokiniui pageidaujant, ugdymo procesą galima organizuoti savarankiško mokymosi būdu, suteikiant konsultacijas. Konsultacijoms grupėse nuotoliniu mokymo proceso organizavimo būdu skiriama 40 procentų, individualioms konsultacijoms – iki 15 procentų (savarankišku ir nuotoliniu mokymo proceso organizavimo būdais) Bendrųjų ugdymo planų 123, 124 ir 144.3  punktuose dalykams skiriamų pamokų.

PRIDEDAMA: ugdymo plano lentelės.

